PROIECTUL DECIZIEI ETAPEI DE ÎNCADRARE

Nr. 1542 din 25.04.2018

Ca urmare a solicitării de emitere a acordului de mediu adresate de S.C. CTPark Phi S.R.L., cu sediul în com. Dragomirești Vale, sat Dragomirești Deal, Tarla 76-78, clădirea B, et. 1, biroul nr. 3, jud. Ilfov, înregistrată la A.P.M. Giurgiu cu nr. 1542 din 16.02.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.04.2018, că proiectul “Depozit logistic BUW 17.1 – C1, C2, anexe tehnice, parcaje și platforme auto, amenajări exterioare”, propus a se realiza în Bolintin Deal, sat Bolintin Deal, NC 35053, jud. Giurgiu, se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, 10a) și 13a);

**1**. *Caracteristicile proiectului:*

1. dimensiunea și concepția întregului proiect:

Proiectul cuprinde lucrări de construcție a unei hale cu regim de înălțime parter plus etaj parțial (P+E parțial) cu destinația depozitare și birouri, construcția de platforme de trafic greu și parcaje pentru autoturisme, amenajarea de spații verzi și extinderea rețelelor din incintă.

Prezentul proiect are ca scop realizarea unei hale cu destinația depozitare și birouri; proiectul se încadrează în specificul de dezvoltare a zonei în general pentru spații de depozitare, de-a lungul unei căi de transport principală respectiv Autostrada A1 București-Pitești.

Bilanț teritorial:

| Nr. crt. | Indicator urbanistic | Suprafață [m2] | % din suprafața totală |
| --- | --- | --- | --- |
| 1 | Suprafață teren | 95.412,00 | 100,00 |
| 2 | Spații verzi | 38.246,00 | 40,085 |
| 3 | Căi acces (trotuare, carosabil), parcări | 28.511,40 | 29,882 |
| 4 | Suprafață construită | 28.654,60 | 30,033 |

* Locuri de parcare autoturisme: 286 locuri
* Locuri de parcare tiruri: 19 locuri
* Accesul rutier se face din autostrada A1 București – Pitești. În zona noii construcții, accesul se va face din DC149.
* Construcția se va dezvolta pe parter și un etaj parțial. Suprafața construită va fi de 28.649,55 m2, având suprafața desfășurată de 31.590,10 m2. Aceasta va avea doua funcțiuni majore și anume funcțiunea de depozitare unde se va asigura un climat ambiental controlat și funcțiunea de birouri și spații tehnice.
* Spațiile tehnice reprezintă camere ACS, camere tablou electric general și camere centrală termică. Pe lângă aceste spații, construcția va avea în componență grupuri sanitare și vestiare împărțite pe sexe, oficiu pentru personal, sală de mese, birouri și săli de ședințe.
* Structura de rezistență a halei se va realiza din stâlpi, grinzi și pane de beton armat prefabricat. Fundațiile vor fi izolate cu bloc de beton armat și cuzinet.
* Hala va fi formată din 18 travee de 12,00 m și patru (4) deschideri de 24,00 m. Hala va fi prevăzută cu un etaj parțial de birouri.

Alimentarea cu apă se va face prin intermediul a trei (3) puțuri forate existente cu adâncimea de 60 m, care asigura necesarul de 9 l/s apă.

Apele uzate menajere provenite de la grupurile sanitare vor fi colectate printr-o rețea de canalizare executată din tuburi PVC-KG, cu Dn = 200 mm și L = 315 m, epurate în stația de epurare SE6, deversate în bazinul de retenție subteran și pompate prin trei (3) conducte în canalul de irigații CA2 aparținând ANIF Giurgiu, care debușează în râul Ciorogârla.

Alimentarea cu energie electrică se va asigura dintr-un post de transformare propriu amplasat în apropierea viitoarei hale.

Alimentarea cu energie termică se va asigura cu ajutorul a două centrale termice, de 600 kW fiecare. Alimentarea centralelor se va realiza din rețeaua exterioară de gaz, rețea ce se prelungește din dreptul depozitului logistic BUW16, aflat în partea sudică a amplasamentului.

1. cumularea cu alte proiecte existente și/sau aprobate – nu există un efect cumulativ cu alte proiecte, care să aibă efecte semnificative asupra mediului;
2. utilizarea resurselor naturale, în special a solului, a terenului, a apei și a biodiversității:
   * toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

* alimentarea cu apă a halei se va face din trei foraje;

1. producţia de deşeuri – în perioada de execuţie a lucrărilor de exploatare vor rezulta deşeuri menajere, deșeuri de hârtie, carton, deșeuri materiale plastice, deșeuri de textile, absorbanți materiale filtrante (inclusiv filtre de ulei, fără altă specificație), materiale de lustruit, îmbrăcăminte de protecție contaminată cu substanțe periculoase, care vor fi preluate de către constructor
2. poluarea și alte efecte nocive:

* sursele de emisii: gaze de ardere de la motoare și utilajele, transportul deferitelor mărfuri;
* sursele de zgomot şi vibraţii: transportul materialelor și mărfurilor care pot să genereze zgomote și vibrații;
* prin lucrările și măsurile prevăzute în proiect nu vor fi afectați semnificativ factorii de mediu apă, sol/subsol, așezări umane

1. riscul de accident majore și /sau dezastre relevante pentru proiect, inclusiv cele cauzate de schimbări climatice, conform cunoștințelor științifice – pot să apară riscuri pentru mediu dacă nu sunt respectate măsurile propuse pentru protecția factorilor de mediu;
2. riscurile pentru sănătatea umană - prin soluţiile constructive adoptate şi un management corespunzător proiectul nu va implica riscuri pentru sănătatea umană.

**2**. *Localizarea proiectelor:*

2.1. utilizarea existentă a terenului – Certificatul de urbanism nr. 7/01.02.2018, emis de Primăria comunei Bolintin Deal; folosința actuală teren intravilan curți construcții;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia:

* + terenul pe care se va realiza construcția va fi afectat ireversibil ;
  + solul este considerat o resursă neregenerabil;

2.3. capacitatea de absorbţie a mediului, natural, acordându-se o atenţie specială următoarelor zone:

1. zonele umede, zone riverane, guri ale râurilor – alimentarea cu apă se va face prin intermediul a trei foraje existente cu H = 60 ;
2. zonele costiere și mediul marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi împădurite;
4. rezervaţii și parcurile naturale – nu este cazul;
5. ariile clasificate sau zonele protejate prin legislaţia în vigoare: nu este cazul;
6. zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;
7. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu au fost înregistrate astfel de situaţii;
8. zonele cu o densitate mare a populației: nu este cazul;
9. peisajele și situri importante din punct de vedere istoric, cultural sau arheologic: nu este cazul.

3. Tipurile și caracteristicile impactului potenţial:

1. importanța și extinderea spațială a impactului: zona geografică şi dimensiunea populației care poate fi afectată – proiectul poate avea impact semnificativ asupra terenurilor învecinate;

* proiectul este extins ca arie geografică și presupune o suprafață totală de 95412 mp, dar nu afectează un număr mare de persoane;

1. natura impactului – afectarea factorilor de mediu va fi una redusă iar impactul asupra mediului nu va fi unul negativ;
2. natura transfrontieră a impactului – nu este cazul;
3. intensitatea şi complexitatea impactului – conform listei de control impactul este local prin utilizarea terenului;
4. probabilitatea impactului – din analiza listei de control rezultă că proiectul propus poate avea un impact semnificativ asupra mediului prin utilizarea terenului;
5. debutul, durata, frecvenţa şi reversibilitatea preconizate ale impactului –– nu este cazul;
6. cumularea impactului cu impactul altor proiecte existente și/sau aprobate – nu există un impact cumulativ cu efecte semnificative asupra mediului, cu alte proiecte din vecinătate;
7. posibilitatea de reducere efectivă a impactului - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul, conform decizie etapei de evaluare iniţială nr. 1542 din 23.02.2018.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, de către:

* A.P.M. Giurgiu – afişare pe pagina web în data de 26.02.2018;
* S.C. CTPark Phi S.R.L. – publicare în ziarul „Giurgiuveanul” din data de 28.03.2018 şi afişare la sediul Primăriei Bolintin Deal în data de 10.04.2017.

Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei.

**Condiţiile de realizare a proiectului:**

* ***Protecţia calităţii apelor:***

Apele uzate menajere provenite de la grupurile sanitare vor fi colectate printr-o rețea de canalizare executată din tuburi PVC-KG, cu Dn = 200 mm și L = 315 m, epurate în stația de epurare SE6, deversate în bazinul de retenție subteran și pompate prin trei (3) conducte în canalul de irigații CA2 aparținând ANIF Giurgiu, care debușează în râul Ciorogârla.

Pentru evacuarea apelor epurate în canalul de irigații CA2, a fost emis acordul nr. 59/02.10.2017 și avizul 58/02.10.2017 cu condiția ca indicatorii de calitate ai apelor evacuate să se încadreze în limitele maxime stabilite de NTPA 001/2002.

Apele pluviale provenite de pe acoperișul construcțiilor, ape convențional curate, sunt colectate prin sistem sifonic de o rețea de tuburi PVC și direcționate gravitațional în rețeaua exterioară de colectare ape pluviale. Deversarea se face apoi într-un bazin de retenție.

Apele pluviale provenite de pe platforme, drumuri betonate și parcări sunt colectate cu ajutorul gurilor de scurgere și direcționate în rețeaua nouă de canalizare din incintă, după o prealabilă preepurare prin separator de hidrocarburi. După trecerea prin separatorul de hidrocarburi, apele sunt conduse spre un bazin de retenție situat în apropierea halei.

* se va evita impurificarea solului cu carburanţi;
* se interzice evacuarea deşeurilor în apele de suprafaţă, apele subterane şi în sistemele de canalizare;
* se vor respecta prevederile avizului de gospodărirea apelor.
* ***Protecţia calităţii aerului:***

Reducerea emisiilor de pulberi prin stropire cu apă în timpul lucrărilor efectuate în etapa de construcție;

Verificarea și întreținerea periodică a utilajelor și vehiculelor utilizate în toate etapele proiectului;

Efectuarea transportului rutier doar pe căi amenajate în toate etapele proiectului;

Acoperirea corespunzătoare a vehiculelor care transportă materiale de construcții și deșeuri din materiale de construcții în timpul etapei de construcție.

* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice;
* vor fi folosite numai utilaje şi mijloace de transport dotate cu motoare Diesel, care nu generează emisii de Pb şi care produc foarte puţin monoxid de carbon.
* ***Protecţia împotriva zgomotului şi vibraţiilor:***

În etapa de construcție:

-Alegerea unor echipamente de muncă adecvate, care să emită, ținând seama de natura activității desfășurate, cel mai mic nivel de zgomot posibil;

-Informarea și formarea adecvată a lucrătorilor privind utilizarea corectă a echipamentelor de muncă, în scopul reducerii la minimum a expunerii acestora la zgomot;

-Programe adecvate de întreținere a echipamentelor, a locului de muncă și a sistemelor de la locul de muncă;

-Organizarea muncii astfel încât să se reducă zgomotul prin limitarea duratei și intensității expunerii și stabilirea unor pauze suficiente de odihnă în timpul programului de lucru;

-După caz, delimitarea amplasamentului cu panouri metalice opace cu rol de protecție împotriva intrărilor neautorizate, dar care au și un efect de diminuare a nivelului de zgomot la receptorii din exteriorul șantierului;

-Se va evita efectuarea lucrărilor pe timp de noapte.

În etapa de funcționare:

-Limitarea corespunzătoare a vitezei de circulație a vehiculelor pe amplasament;

-Asigurarea corespunzătoare a activităților de mentenanță a instalațiilor de climatizare, pentru evitarea generării de zgomot cauzat de funcționare anormală.

* se vor folosi utilaje cât mai silenţioase în vederea diminuării disturbării fonice;
* se vor utiliza mijloace de transport cu gabarite modeste pentru a evita producerea de vibraţii care să afecteze clădirile adiacente drumurilor, iar în cazul utilajelor de gabarit mare se vor impune viteze de deplasare mai reduse
* se vor respecta prevederile STAS 10009-88 privind protecţia împotriva zgomotului şi vibraţiilor.
* ***Protecţia solului şi subsolului:***
* Dotarea amplasamentului cu kit-uri de intervenție în caz de deversare accidentală și instruirea periodică corespunzătoare a angajaților privind utilizarea acestuia în toate etapele proiectului;
* Echiparea cu dotări moderne și utilizarea de mijloace de construcție performante, cu realizarea de inspecții tehnice periodice a acestora;
* Alimentarea cu combustibil și reparația utilajelor de construcție se va face doar la autobaza antreprenorului sau în unități autorizate;
* Nu se vor depozita cantități de pământ excavat în alte locuri decât cele indicate de responsabilul de proiect aflat în șantier, respectiv nu în afara zonelor delimitate pentru activități de excavare, depozitare;
* Celelalte tipuri de deșeuri generate ca urmare a derulării proiectului vor fi depozitate temporar în containere speciale;
  + Amenajarea unui număr suficient de spații de depozitare a deșeurilor și substanțelor chimice, care să fie corespunzătoare din punct de vedere al protecției mediului (platformă betonată, spații închise și acoperiș suficient de rezistent).
* depozitarea materialelor de construcţie se va facă în spaţii special amenajate şi echipate corespunzător;
* se interzice impurificarea solului cu produse petroliere;
* hala va fi prevăzută cu pardoseală betonată;
* în cadrul halei nu se vor depozita substanţe şi preparate periculoase;
* se va asigura încheierea unui contract pentru eliminarea deşeurilor, cu o firmă de salubritate autorizată;
* se va implementa colectarea selectivă a deşeurilor la sursă, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate.
* ***Depozitarea deşeurilor:***
* Deșeurile generate vor fi colectate selectiv conform legislației în vigoare, în recipiente corespunzătoare de culori diferite. Recipientele vor fi amplasate astfel încât să fie accesibile din toate punctele în care se generează deșeuri.
* zonele de depozitare vor fi clar marcate şi semnalizate, iar recipientele (pubele, containere, etc) vor fi inscripţionate;
* deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

Deşeurile generate vor fi:

* deşeuri din construcţii şi demolări vor fi colectate selectiv şi predate societăţilor specializate în valorificarea/eliminarea lor;
* deşeuri municipale (cod deşeu 20 03 01) vor fi colectate în pubele şi predate unei societăţi de salubrizare;

***Lucrări necesare organizării de şantier***

* Lucrările de organizare de șantier (barăci pentru constructori, platforme de depozitare, racorduri provizorii pentru utilități) se amplasează în incinta proprie;
* În cazul în care amenajările prevăzute prin proiect vor fi parțial sau integral dezafectate în viitor, se impune conservarea sau demolarea structurilor existente și reabilitarea ecologică a mediului aferent proiectului (eliminarea deșeurilor de pe amplasament, decontaminarea solului, subsolului și a apelor de suprafață și subterane dacă va fi cazul, înierbarea suprafețelor etc.). Punerea în conservare sau lucrările de demolare și de reabilitare se vor executa în baza legislației în vigoare, în urma obținerii tuturor avizelor, acordurilor și autorizațiilor necesare de la autoritățile competente
* se vor încheia contracte cu unităţi specializate în gestionarea deşeurilor.
* Alte condiţii:

- respectarea legislaţiei de mediu în vigoare şi a actelor normative ce vor apărea ulterior eliberării prezentei;

- respectarea condiţiilor impuse prin actele de reglementare obţinute de la celelalte instituţii abilitate;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;

- deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;

- se vor lua măsuri astfel încât pe perioada de execuţie a lucrărilor, dar şi în perioada funcţionării, să nu se producă zgomote şi disconfort care ar putea afecta vecinătăţile;

- materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;

se va evita depozitarea necontrolată a tuturor deşeurilor rezultate din activitate;

supravegherea executării lucrărilor în vederea respectării proiectului de execuţie;

după finalizarea investiției, terenul afectat de lucrările ce se vor realiza va fi refăcut si adus la starea inițială.

anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;

* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* În cazul în care în hale se vor depozita substanțe chimice periculoase se va solicita și obține autorizație de mediu
* **la finalizarea proiectului se va anunţa GNM CJJ Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.**

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.